සීදූව ලියනගෙමුල්ලේ ලයන් සිටි නිවාස ක්‍රමයේ සිටි ඉන්දියන් ජාතිකයකු සතුව තිබූ රුපියල් එක් ලක්ෂ හැත්තෑ අට දහසක් වටිනා ලැප්ටොප් පරිගණක දෙකක් ඇතුළු උපකරණ කීපයක් කිසියම් අයකු විසින් සොරකම් කිරීමෙන් පසු එම භාණ්ඩ හිමි ඉන්දියන් ජාතිකයා සීදූව පොලිසියට පැමිණිල්ලක් කිරීමෙන් පසු සීදූව පොලිස් ස්ථානාධිපති ප්‍රධාන පොලිස් පරීක්ෂක චන්දන ලියනගේ මහතාගේ උපදෙස් පිට අපරාධ විමර්ශන අංශය විසින් සැකකරු මිනුවන්ගොඩ දී අත්අඩංගුවට ගෙන ප්‍රශ්න කිරීමේදී කරුණු සියල්ල සොයා ගැනිණි.සැකකරුට විරුද්ධව නඩු පවරා මීගමු මහේස්ත්‍රාත් අධිකරණයට ඉදිරිපත් කිරීමෙන් පසු මීගමුව මහේස්ත්‍රාත් ඊ. එම්. එන්. පී. අමරසිංහ මහතා ඉදිරියේදි සැකකරු වරද පිළිගත්තේය.වරදකරුට මුදලින් රුපියල් 5000ක් හා ලක්ෂ දෙකක ශරීර ඇපමත මුදා හැරිණි.නැවත ලබන වසරේ ජනවාරි 16වැනි දින උසාවියට ඉදිරිපත් වන ලෙස වරදකරුට මහේස්ත්‍රාත්වරයා නියෝග කෙළේය..